**Serravalle** estas  komunumo de la Komunumaro Malvaglia kaj la Distrikto Blenio en Kantono Tiĉino, Svislando. Ĝi havis 1994 loĝantojn laŭ la ciferoj de la 31-a de decembro 2011. Ĝia ĉefloko estas Malvaglia.

Geografio
---------

Serravalle situas en la suba parto de la Valo de Blenio kaj etendiĝas en oriento al la Valo de Malvaglia, en kies centro troviĝas baraĵlago. La komunumo konsistas el la vilaĝoj Ludiano, Malvaglia, Semione kaj la vilaĝetoj kaj setlejoj Brugaio, Mirì, Muncrech, Navone, Orino, Pontei, Rongie, Scarp, Scatèd, Sciarcè kaj Tagnugna, kaj multnombraj alpopaŝtejoj.

La teritorio de la komunumo etendiĝas sur areo de 96,92 km², de kiuj 44,8% estas kovritaj de arbaro, 13,8% servas por agrikulturo kaj 1,8% por setlado, pli ol 40% de la komunuma teritorio konsistas el altmontara dezerto.

Najbaraj komunumoj
------------------

La komunumo Serravalle limas en nordo al Blenio, en nordoriento al Mesoko (GR), en oriento al Rossa (GR), en sudo al Biasca, en sudsudokcidento al Pollegio, en okcidento al Bodio, kaj en okcidento al Sobrio.

Trafiko
-------

Tra Serravalle pasas la kantona ĉefvojo n-ro 416 de Biasca trans Lukomagno-Pasejo al Disentis. Pere de poŝtaŭtolinioj laŭlonge de la pasejovojo kaj al la flankaj valoj la komunumo estas konektita al la publika transportreto.

Historio
--------

La unua dokumenta mencio de Ludiano datiĝas el la jaro 1211 kiel *Luguilano*; la unua mencio de Malvaglia datiĝas el la jaro 1205 kiel *Malvallia*
; la unua mencio de Semione datiĝas el la jaro 1192 kiel *Xamiono*.

La hodiaŭa komunumo Serravalle estis kreita kun efiko de la 1-a de aprilo 2012 per kunigo de la ĝis tiam aŭtonomaj komunumoj Ludiano, Malvaglia kaj Semione. Por la nova komunumo estis akceptita la nomo de la Kastelo Serravalle, kies ruino situas norde de Ludiano kaj estas la rekonilo de la komunumo.

Vidu ankaŭ
----------

* Aliaj signifoj de Serravalle

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 1-an de majo 2013 (sumoj de Ludioano, Malvaglia kaj Semione)
3. ↑  Fonto: *Sonia Fiorini*: *Ludiano* en *Historia Leksikono de Svislando* (2009-10-15)
4. ↑  Fonto: *Sonia Fiorini*: *Malvaglia* en *Historia Leksikono de Svislando* (2009-08-04)
5. ↑  Fonto: *Francesca Corti*: *Semione* en *Historia Leksikono de Svislando* (2011-11-30)
6. ↑  Fonto: *Sonia Fiorini* kaj *Francesca Corti*: *Serravalle* en *Historia Leksikono de Svislando* (2012-10-31)

Eksteraj ligiloj
----------------

* Kategorio Serravalle TI en la Vikimedia Komunejo (Multrimedaj datumoj)

* Oficiala retejo de la komunumo Serravalle

* **Vidu ankaŭ en la Vikimedia Komunejo la kategorion Serravalle** – (Kolekto de bildoj kaj plurmediaj dosieroj)

Bildoj
------

* Preĝejo Santa Maria del Castello en SemionePreĝejo Santa Maria del Castello en Semione
* Malvaglia kun preĝejoMalvaglia kun preĝejo

  


|  |  |  |  |
| --- | --- | --- | --- |
| 

| v • d • rKomunumoj de la distrikto Blenio |
| --- |
|  **Komunumaro Acquarossa:** **Acquarossa** **Komunumaro Malvaglia:** **Serravalle** **Komunumaro Olivone:** **Blenio** |  |

 |